Na temelju čl. 39. Statuta Sveučilišta u Zadru (pročišćeni tekst, svibanj 2015.) rektor Sveučilišta 15. rujna 2015. donosi pročišćeni tekst *Pravilnika o sadržaju i obliku diploma, dopunskih isprava o studiju, potvrda i uvjerenja*(dalje u tekstu: Pravilnik)koji se sastoji od teksta Pravilnika Klasa: 012-03/13-01/05; Urbroj: 2198-1-79-06/13-01; Izmjena i dopuna Pravilnika Klasa: 012-03/13-01/05; Urbroj: 2198-1-79-06/13-02; Klasa: 012-03/13-01/05; Urbroj: 2198-1-79-06/13-03 i Klasa: 012-03/13-01/05; Urbroj: 2198-1-79-06/15-04 u kojima je naznačen datum njihovog stupanja na snagu.

KLASA:012-03/13-01/05

URBROJ: 2198-1-79-06/15-05

 Rektor:

 prof. dr. sc. dr. h. c. Ante Uglešić

**PRAVILNIK O SADRŽAJU I OBLIKU DIPLOMA, DOPUNSKIH ISPRAVA O STUDIJU, POTVRDA I UVJERENJA**

**(pročišćeni tekst)**

**I. OPĆE ODREDBE**

Članak 1.

1. Ovim se Pravilnikom propisuje sadržaj i oblik diploma, dopunskih isprava o studiju, potvrda i uvjerenja koje studentima izdaje Sveučilište u Zadru po završetku sveučilišnih preddiplomskih i diplomskih studija, integriranog preddiplomskog i diplomskog studija i stručnih preddiplomskih studija te po završetku programa stručnog usavršavanja.

**II. ISPRAVE O STUDIJU**

Članak 2.

1. Diploma se studentu izdaje po završetku preddiplomskog, diplomskog, integriranog preddiplomskog i diplomskog te poslijediplomskog studija, prigodom svečane promocije.
2. Potvrda o završetku studijskog programa izdaje se u svrhu ostvarivanja prava do izdavanja svjedodžbe ili diplome.
3. Dopunska se isprava o studiju izdaje studentu po završetku preddiplomskog, diplomskog i doktorskog studija, prigodom svečane promocije.
4. Polaznicima programa Pedagoško-psihološko-didaktičko-metodičkog obrazovanja za stjecanje nastavničkih kompetencija izdaje se potvrda.
5. Polaznicima programa stručnog usavršavanja Posebnog programa obrazovanja radi *stjecanja Svjedodžbe o osposobljenosti za prvog časnika palube* *na brodu od 3000 BT ili većem (STCW II/2) ili Svjedodžbe o osposobljenosti za drugog časnika* *stroja* na brodu sa strojem *porivne snage od 3000 kW ili jačim (STCW III/2),* izdaje se uvjerenje o završetku programa.
6. Polaznicima programa seminara za turističke vodiče i voditelje poslovnica izdaje se uvjerenje o položenom stručnom ispitu, odnosno o završetku programa.
7. Polaznicima Programa za stjecanje knjižničarskih kompetencija na preddiplomskoj razini izdaje se potvrda

 (8) Polaznicima tečaja „Cjeloživotno učenje stranih jezika za građanstvo“ izdaje se potvrda.

**III. SADRŽAJ DIPLOME I DOPUNSKE ISPRAVE O STUDIJU, POTVRDE I UVJERENJA**

Članak 3.

1. Diploma sadrži sljedeće podatke:
* naziv Republika Hrvatska i grb;
* puni naziv visokog učilišta i sjedište;
* naziv DIPLOMA;
* ime i prezime studenta;
* datum, mjesto i državu rođenja studenta;
* naziv i smjer završenoga studijskog programa;
* datum završetka studija;
* broj stečenih ECTS bodova, osim za poslijediplomski sveučilišni studij na kojem se

 ne stječu ECTS bodovi;

* stečeni stručni ili akademski naziv;
* broj, mjesto i datum izdavanja diplome;
* potpis rektora i pečat Sveučilišta.

Članak 4.

1. Dopunska isprava o studiju sadrži:
* podatak o nositelju diplome (ime i prezime, datum i mjesto rođenja, matični broj

studenta, JMBAG);

* podatke o stečenoj kvalifikaciji (naziv obrazovne kvalifikacije na hrvatskom jeziku i jeziku na kojem je stečena, glavna područja studija, naziv i podatke o pravnom statusu visokih učilišta koja izvode studijske programe, kojim je aktom odobren studijski program te naziv i podatke o pravnom statusu visokih učilišta koja izdaju kvalifikacije, jezik na kojem je studij izveden);
* podatke o razini kvalifikacije (razina kvalifikacije, trajanje studija, potrebna razina obrazovanja za pristup studiju);
* podatke o sadržaju i rezultatima dobivene kvalifikacije (načine izvođenja studija, ishode učenja koje utvrđuje stručno vijeće odjela, osnovne podatke o tijeku studijskog programa, sustav ocjenjivanja s postignutim ocjenama, prosjekom ocjena i ECTS bodovima, naziv i ocjenu diplomskog/završnog rada, stečenu razinu i eventualnu razinu uspjeha – summa cum laude i sl.);
* podatke o mogućnostima zapošljavanja, odnosno uključivanja u daljnje studijske programe (pristup daljnjim razinama studija, mogućnosti zapošljavanja, pristup reguliranim profesijama);
* dodatne informacije (druge informacije koje su važne za procjenu svrhe, razine i korištenja kvalifikacije te dodatne aktivnosti u sklopu studija, uz naznaku izvora);
* ovjeru dopunske isprave o studiju (ime i prezime potpisnika, funkcija potpisnika, datum i mjesto izdavanja te pečat).

Članak 5.

1. Potvrda o završetku studijskog programa sadrži sljedeće podatke:
* naziv Republika Hrvatska i grb
* puni naziv visokog učilišta i sjedište
* naziv POTVRDA
* ime i prezime studenta
* datum, mjesto i državu rođenja studenta
* naziv i smjer završenoga studijskog programa
* datum završetka studija
* broj stečenih ECTS bodova
* stečeni stručni ili akademski naziv
* broj, mjesto i datum izdavanja potvrde, potpis ovlaštene osobe i pečat Sveučilišta.
1. Potvrde o završetku preddiplomskog i diplomskog studija potpisuje glavni tajnik, a potvrde o završetku doktorskog studija potpisuje rektor Sveučilišta.

Članak 6.

1. Potvrda o završetku programa Pedagoško-psihološko-didaktičko-metodičkog obrazovanja za stjecanje nastavničkih kompetencija sadrži sljedeće podatke:
* naziv Republika Hrvatska i grb
* puni naziv visokog učilišta i sjedište
* naziv POTVRDA
* ime i prezime studenta
* datum, mjesto i državu rođenja studenta
* naziv programa
* datum završetka studija
* broj stečenih ECTS bodova
* stečene pedagoške kompetencije
* broj, mjesto i datum izdavanja potvrde
* potpis ovlaštene osobe i pečat Sveučilišta.

Članak 7.

1. Uvjerenje o završenom Posebnom programu obrazovanja pomoraca sadrži sljedeće podatke:
* naziv Republika Hrvatska i grb
* puni naziv visokog učilišta i sjedište
* naziv Pomorski odjel
* naziv UVJERENJE
* ime i prezime studenta
* datum i mjesto rođenja studenta
* naziv i smjer posebnog programa obrazovanja
* datum završetka posebnog programa
* broj, mjesto i datum izdavanja uvjerenja
* potpis pročelnika odjela i rektora
* pečat Sveučilišta.

Članak 8.

1. Uvjerenje o završenom programu seminara za turističke vodiče i voditelje poslovnica sadrži sljedeće podatke:
* puni naziv visokog učilišta i sjedište
* naziv UVJERENJE
* ime i prezime polaznika
* datum, mjesto i državu rođenja studenta
* naziv i smjer završenoga stručnog programa
* datum završetka stručnog programa
* broj, mjesto i datum izdavanja uvjerenja
* potpis predsjednika ispitne komisije i potpis rektora
* pečat Sveučilišta.

Članak 8. a

1. Potvrda o završetku Programa za stjecanje knjižničarskih kompetencija na preddiplomskoj razini sadrži sljedeće podatke:
* naziv Republika Hrvatska i grb
* puni naziv visokog učilišta i sjedište
* naziv POTVRDA
* ime i prezime studenta
* datum, mjesto i državu rođenja studenta
* naziv programa
* datum završetka studija
* broj stečenih ECTS bodova
* broj, mjesto i datum izdavanja potvrde
* potpis ovlaštene osobe i pečat Sveučilišta.

Članak 8b.

1. Potvrda o završetku tečaja „Cjeloživotno učenje stranih jezika za građanstvo“, sadrži sljedeće podatke:
* puni naziv visokog učilišta i sjedište
* naziv POTVRDA
* ime i prezime studenta
* datum, mjesto i državu rođenja studenta
* naziv programa
* datum završetka programa
* broj stečenih ECTS bodova
* broj, mjesto i datum izdavanja potvrde
* potpis ovlaštene osobe i pečat Sveučilišta.

**IV. OBLIK DIPLOME, DOPUNSKE ISPRAVE O STUDIJU, POTVRDE I UVJERENJA**

Oblik diplome

Članak 9.

1. Obrazac diplome koja se izdaje završetkom preddiplomskog studija je pravokutnog oblika formata A4.
2. Obrazac se izdaje u mapi, koja je od tvrđeg papira u plavoj boji. Na prednjoj strani mape je srebrnom bojom otisnut grb i naziv Sveučilišta na hrvatskom i engleskom jeziku, godine osnivanja starog i obnovljenog Sveučilišta, 1396. i 2002., te naziv Diploma.
3. Obrasci diplome tiskaju se na dokumentnom dvjestodeset gramskom papiru (Trophy - 210 g/m2), tamnoplavom bojom teksta. U zaglavlju obrasca je/su naziv/i odjela koji diplomu dodjeljuje/u, grb i naziv Republike Hrvatske te grb i naziv Sveučilišta u Zadru. U podnožju obrasca je svijetlom bojom slova ispisano Baccalaureus/a.
4. Diploma se tiska u 3 primjerka, od kojih se dva pečate običnim, a jedan suhim pečatom. Arhiva Sveučilišta zadržava jedan primjerak diplome.
5. Obrasci diplome tiskaju se na hrvatskom jeziku.
6. Obrazac diplome je u prilogu ovog Pravilnika i čini njegov sastavni dio.

Članak 10.

1. Obrazac diplome koja se stječe završetkom diplomskog studija je pravokutnog oblika formata A3.
2. Obrazac diplome izdaje se u tuljku u plavoj boji. Na tuljku je otisnut grb Sveučilišta u Zadru i starohrvatski pleter u srebrnoj boji.
3. Obrasci diplome tiskaju se na dokumentnom dvjesto gramskom papiru (Savana Perla – strupturos - 200 g/m2), tamnoplavom bojom teksta. U zaglavlju obrasca su naziv i grb Republike Hrvatske te naziv i grb Sveučilišta u Zadru.
4. Diploma se tiska u 3 primjerka, od kojih se jedan pečati običnim, a jedan suhim pečatom. Arhiva Sveučilišta zadržava neovjereni primjerak diplome.
5. Obrasci diplome tiskaju se na hrvatskom jeziku.
6. Obrazac diplome je u prilogu ovog Pravilnika i čini njegov sastavni dio.

Članak 11.

1. Obrazac diplome koja se stječe završetkom poslijediplomskog studija je pravokutnog oblika formata A3.
2. Obrazac diplome izdaje se u mapi od prirodne kože, u crnoj boji. Na mapi je otisnut grb Sveučilišta i tekst Sveučilište u Zadru Republika Hrvatska.
3. Obrasci diplome tiskaju se na dokumentnom dvjesto gramskom papiru (Savana Perla – strupturos - 200 g/m2) crnom bojom teksta. U zaglavlju obrasca je grb i naziv Republike Hrvatske te naziv Sveučilišta u Zadru. Obrazac je obrubljen motivom starohrvatskog pletera u zlatnoj boji, a na sredini je svijetlom bojom otisnut grb Sveučilišta.
4. Diploma se tiska u 3 primjerka, od kojih se jedan pečati običnim, a jedan suhim pečatom. Arhiva Sveučilišta zadržava neovjereni primjerak diplome.
5. Obrasci diplome tiskaju se na hrvatskom jeziku.
6. Obrazac diplome je u prilogu ovog Pravilnika i čini njegov sastavni dio.

Oblik dopunske isprave o studiju

Članak 12.

1. Obrazac dopunske isprave o studiju je pravokutnog oblika formata A3 preklopljeno. Tiska se na dokumentnom sto gramskom papiru (100g/m2) i sastoji se od 4 stranice za upis podataka utvrđenih sadržajem dopunske isprave o studiju, u skladu s Pravilnikom o sadržaju diploma i dopunskih isprava o studiju.
2. Obrazac dopunske isprave o studiju prilaže se u mapu, odnosno tuljak svjedodžbe i diplome.
3. Obrasci dopunske isprave o studiju tiskaju se na hrvatskom jeziku i na engleskom jeziku, bez naknade.

Oblik potvrde i uvjerenja

Članak 13.

1. Obrasci potvrde i uvjerenja su pravokutnog oblika formata A4.
2. Obrasci potvrde i uvjerenja tiskaju se na dokumentnom osamdeset gramskom papiru (80 g/m2) bijele boje.
3. Obrasci potvrde i uvjerenja tiskaju se na hrvatskom jeziku.
4. Obrasci potvrde i uvjerenja su u prilogu ovog Pravilnika i čine njegov sastavni dio.

**V. PRIJELAZNE I ZAVRŠNE ODREDBE**

Članak 14.

1. Izmjene i dopune ovog Pravilnika donose se na istovjetan način na koji je Pravilnik donesen.

Članak 15.

1. Ovaj Pravilnik stupa na snagu danom objave.